Shqipëri: pedagogët angazhohen për vazhdimin pa afat të grevës - 2004-12-06
Pedagogët e dy universiteteve kryesore të vendit refuzuan propozimet e qeverisë për zgjidhjen e kërkesave të tyre
Marrëdhëniet mes qeverisë dhe përfaqësuesve të universitetve shqiptare janë rikthyer në pikën e fillimit. Propozimet e djeshme të grupit ndërdikasterial të ngritur me urdhër të kryeministrit Fatos Nano për të shqyrtuar kërkesat e profesorëve janë hedhur poshtë sot. Mbrëmë ministri i shtetit Marko Bello paraqiti një paketë masash që qeveria angazhohej të merrte si përgjigje ndaj kërkesave të profesorëve dhe pedagogëve të universiteteve shqiptare. Sipas zotit Bello e vetmja pikë që hidhej poshtë ishte kërkesa për rritjen e pagave: tha zoti Bello. Por sot komisioni ndëruniversitar që ka zhvilluar bisedime me qeverinë e cilësoi si spekulim një qëndrim të tillë. Në deklaratën e këtij komisioni të lexuar nga profesor Stavri Shkurti, saktësohej se pedagogët nuk kërkojnë dyfishimin e pagave por klasifikimin e vendve të punë në shërbimin civil: theksohej në deklaratë. Qeveria deklaroi mbrëmë se me ofertat e saj garantohej ligjërisht dhe institucionalisht autonomia e plotë e arsimit të lartë shqiptarë, por profesorët e universiteteve nuk janë të një mendjeje. Ata deklaruan sot se do të vazhdojnë grevën: theksuan profesorët. Greva e universiteteve, e cila ka përfshirë jo vetëm Tiranën por edhe disa rrethe të tjera ka hyrë në javën e saj të tretë. Protesta e profesorëve kishte nisur që në muajin tetor nga Universiteti politeknik. Greva e tanishme ishte paralajmëruar nga disa ndërprerje ditore të mësimit dhe ajo mori përmasa më të mëdha pasi nuk u arrit të gjendej asnjë zgjidhje me ministrinë e Arsimit.